Jeremia 51 | Beibele Inthaneteng | Phetolelo ya Lefase le Lefsa
51 Se ke seo Jehofa a se boletšego a re: “Šefa ke tsošetša Babilona+ le badudi ba Lebe-kamai phefo e senyago;+
2 ke tla romela baološi Babilona bao ba tlago go e ološa le bao ba tlago go swiela naga ya yona;+ ba tla lwa le yona ka mathokong ohle letšatšing la masetlapelo.+
3 “Anke yo a kobago bora a se ke a bo koba.+ Anke go se be le yo a emago a apere seaparo sa ntwa.
“Le se ke la šokela masogana+ a yona. Fedišang madira a yona ka moka.+
4 A tla rapalala a bolailwe ka sehlogo nageng ya Bakaladea+ gomme a hlabilwe mekgotheng ya yona.+
5 “Isiraele le Juda+ ga se tša tlogelwa e le bahlologadi ke Modimo wa tšona, Jehofa wa madira.+ Ka gobane naga ya Bakaladea e na le molato o mogolo go Mokgethwa wa Isiraele.+
6 “Tšhabang le tšweng Babilona,+ yo mongwe le yo mongwe a hlakodiše moya wa gagwe.+ Le se ke la fedišetšwa molato wa yona.+ Ka gobane ke nako ya tefetšo ya Jehofa.+ O tla e lefetša ka mo go e swanetšego.+
7 Babilona e bile senwelo sa gauta seatleng sa Jehofa+ gomme ya nweša lefase ka moka gore le tagwe.+ Ditšhaba di nwele beine ya yona.+ Ke ka baka leo ditšhaba di dirago tša bogaswi.+
8 Babilona e wele ka tšhoganetšo gomme e phušotšwe.+ E lleleng.+ E tlotšeng ka setlolo seo se bitšwago balesamo gore se fodiše bohloko bja yona.+ Mohlomongwe e ka fola.”
9 “Re lekile go alafa Babilona, eupša ga se ya fola. Tlogang go yona,+ yo mongwe le yo mongwe wa rena a ye nageng ya gabo.+ Gobane kahlolo ya yona e fihlile magodimong gomme e rotošeditšwe marung.+
10 Jehofa o re diretše ditiro tša go loka.+ Etlang re anegeng modiro wa Jehofa Modimo wa rena re le Tsione.”+
11 “Phadimišang mesebe.+ Aparang dikotse. Jehofa o tsošitše moya wa dikgoši tša Bamede+ ka baka la ge e le seo a se reretšego Babilona+ gore a e senye. Ka gobane ke tefetšo ya Jehofa, yona tefetšo ya go lefetša tempele ya gagwe.+
12 Hlomang sefoka merakong ya Babilona.+ Tiišang tša tlhapetšo.+ Beang bahlapetši. Beang balaledi.+ Ka gobane Jehofa o rerile morero e bile o tla phetha seo a se boletšego mabapi le badudi ba Babilona.”+
13 Wena mosadi yo a dutšego meetseng a mantši,+ yo a nago le matlotlo a mantši kudu,+ bofelo bja gago le bja poelo ya gago e sa lokago bo fihlile.+
14 Jehofa wa madira o enne ka moya wa gagwe,+ a re: ‘Ke tla go tlaletša batho ba etša tšie+ gomme ba tla go hlabela mokgoši.’+
15 Ke yena Modiri wa lefase ka matla a gagwe,+ Yo ka bohlale+ bja gagwe a theago ka go tia naga e enywago+ le Yo ka kwešišo+ ya gagwe a phurolotšego magodimo.+
16 Ge a bolela meetse a huduega magodimong gomme o rotoša mouwane go tšwa pheletšong ya lefase.+ O diretše pula mekero+ e bile o ntšha phefo dintlong tša gagwe tša polokelo.
17 Motho yo mongwe le yo mongwe o itshwere ka tsela e hlokago tlhaologanyo kudu wa go hloka tsebo.+ Morudi yo mongwe le yo mongwe wa tšhipi o tla hlabja ke dihlong ka baka la seswantšho se se betlilwego;+ ka gobane modimo wa gagwe wa seswantšho ke wa maaka,+ ga go na moya go wona.+
18 Ke tša lefeela,+ modiro wa go kwerwa.+ Mohlang di lekolwa, di tla fedišwa.+
19 “Yo e lego Kabelo ya Jakobo ga a swane le dilo tše,+ ka gobane ke Mohlami wa se sengwe le se sengwe,+ lona lehlotlo la bohwa bja gagwe.+ Leina la gagwe ke Jehofa wa madira.”+
20 “O molamo wa ka, o etša dibetša tša ntwa,+ gomme ke tla pšhatlaganya ditšhaba ka wena le go senya mebušo ka wena.
21 Ka wena ke tla pšhatlaganya pere le monamedi wa yona, e bile ke tla pšhatlaganya koloi ya ntwa le monamedi wa yona ka wena.+
22 Ka wena ke tla pšhatlaganya monna le mosadi, ka pšhatlaganya mokgalabje le mošemane gomme ka pšhatlaganya lesogana le kgarebe.
23 Ka wena ke tla pšhatlaganya modiši le mohlape wa gagwe, ka pšhatlaganya molemi le sepane sa gagwe sa diphoofolo gomme ka pšhatlaganya babuši le matona.
24 Ke tla lefetša Babilona le badudi ka moka ba Kaladea bobe ka moka bja bona bjo ba bo dirilego kua Tsione mahlong a lena,”+ o re’alo Jehofa.
25 “Wena thaba e senyago,+ šefa ke lwa le wena,+ wena mosenyi wa lefase ka moka;+ ke tla go otlollela seatla sa ka ka go pshikološa magageng le go go dira thaba e swelego,”+ o re’alo Jehofa.
26 “Batho ba ka se tšee leswika la sekhutlo goba leswika la motheo go wena,+ ka gobane o tla ba lešope go iša mehleng ya neng le neng,”+ o re’alo Jehofa.
27 “Hlomang sefoka nageng.+ Letšang naka ditšhabeng. E hlameleng*+ ditšhaba tša go lwa le yona. E biletšeng mebušo ya Ararate,+ Mini le Ashekenase.+ E romeleng mokalatši. Rotošang dipere+ di etša ditšie tša boya.
28 E hlameleng* ditšhaba tša go lwa le yona, e lego dikgoši tša Media,+ babuši ba yona le matona ka moka a yona gotee le naga ka moka yeo e bušwago ke yo mongwe le yo mongwe wa bona.
29 Anke lefase le šišinyege le kwe bohloko bjo bogolo,+ ka gobane megopolo ya Jehofa e lebišitšwe go Babilona gore a dire naga ya Babilona selo seo se tlabago, naga yeo e se nago modudi.+
30 “Bagale ba Babilona ba kgaoditše go lwa. Ba ituletše dibong. Ba feletšwe ke matla.+ Ba etša basadi.+ Mafelo a bodulo a motse a fišitšwe. Mapheko a wona a go tswalela a robilwe.+
31 “Moromiwa o kitimela go gahlanetša moromiwa yo mongwe gomme motseta o kitimela go gahlanetša motseta yo mongwe+ go yo begela kgoši ya Babilona gore motse wa yona o thopilwe ka gohle,+
32 le gore madibogo ona a thopilwe,+ dikepe tšeo di dirilwego ka mahlaka a papirase di fišitšwe ka mollo gomme banna ba ntwa bona ba ferekane.”+
33 Se ke seo Jehofa wa madira, Modimo wa Isiraele a se boletšego a re: “Morwedi wa Babilona o etša seboa.+ Ke nako ya gore a gatakelwe. Go se gokae o tla tlelwa ke nako ya gore a bunwe.”+
34 “Nebukadiretsara* kgoši ya Babilona o ntšele a mphetša;+ o nkgakantšhitše. O ntirile gore ke etše sebjana seo se se nago selo. O mmeditše wa noga e kgolo;+ o tladitše mpa ya gagwe ka dilo tša ka tše di kgahlišago. O nkgogotše.
35 Mosadi yo a dulago Tsione o tla re:+ ‘Bošoro bjo bo dirilwego go nna le mmeleng wa ka a bo wele Babilona!’ Jerusalema yona e tla re:+ ‘Madi a ka ona a nyakwe go badudi ba Kaladea.’”
36 Ka gona se ke seo Jehofa a se boletšego a re: “Šefa ke a go ahlolela+ gomme ke tla go lefeletša.+ Ke tla gopiša lewatle la motse woo ka pšheša le didiba tša wona.+
37 Babilona e tla ba mokgobo wa maswika,+ segola sa diphukubje,+ selo seo se tlabago le seo se leletšwago molodi ka go kgotsa gomme ya hloka modudi.+
38 Ka moka ga tšona di tla rora bjalo ka ditawana tša mariri. Di tla bopa go etša ditawana.”
39 “E tla re ba sa kukegile ka ba direla menyanya ya bona gomme ka ba nweša gore ba tagwe e le gore ba hlalale;+ ba tla robala boroko bja go ya go ile, bjoo ba ka se kego ba tsoga go bjona,”+ o re’alo Jehofa.
40 “Ke tla ba fološetša tlhabong bjalo ka kgapa, bjalo ka dikgapa gotee le diphooko.”+
41 “Bonang kamoo Sheshake e thopilwego+ ka gona, le kamoo Tumišo ya lefase ka moka e ilego ya swarwa ka gona.+ Bonang kamoo Babilona e fetogilego selo feela seo se tlabago gare ga ditšhaba!+
42 Lewatle le apešitše Babilona. E khurumeditšwe ke maphoto a lona a mantši.+
43 Metse ya yona e fetogile selo seo se tlabago, naga e se nago meetse le leganata.+ Nageng yona ye, ga go motho yo a tlago go dula metseng ya yona, e bile ga go bana ba batho bao ba tlago go feta go yona.+
44 Ke tla otla Bele+ yo a lego kua Babilona, ka ntšha seo a se meditšego molomong wa gagwe.+ Ditšhaba di ka se sa kgeregela go yena.+ Le gona, morako wa Babilona wona o tla wa.+
45 “Etšwang go yona, lena batho ba ka,+ gomme yo mongwe le yo mongwe a hlakodiše moya wa gagwe+ bogaleng bjo bo tukago bja Jehofa.+
46 Goba go sego bjalo dipelo tša lena di tla boifa,+ la tšhošwa ke pego yeo e tla kwewago nageng. Ngwageng wo go tla tla pego, ka morago ga yona ngwageng o latelago gwa ba le pego le bošoro lefaseng gomme mmuši a lwa le mmuši yo mongwe.
47 Ka gona tsebang gore go tla matšatši ao ka ona ke tla senyago diswantšho tše di betlilwego tša Babilona;+ naga ya yona ka moka e tla hlabja ke dihlong, le bohle bao ba bolailwego ka sehlogo ba yona ba tla rapalala go yona.+
48 “Magodimo le lefase le tšohle tšeo di lego go tšona di tla hlabela Babilona mokgoši ka lethabo,+ ka gobane basenyi ba tla tla go yona ba etšwa ka leboa,”+ o re’alo Jehofa.
49 “Ga se feela gore Babilona e rapaladitše bao ba bolailwego ka sehlogo ba Isiraele,+ eupša le gona kua Babilona bao ba bolailwego ka sehlogo ba lefase ka moka ba rapaletše.+
50 “Lena bao ba phonyokgilego tšhoša, eyang pele. Le se ke la ema.+ Gopolang Jehofa le le kgole,+ le naganeng ka Jerusalema dipelong tša lena.”+
51 “Re hlabilwe ke dihlong,+ ka gobane re kwele tša kgobošo.+ Difahlego tša rena di aparetšwe ke dihlong+ ka gobane bašele ba hlasetše mafelo a makgethwa a ntlo ya Jehofa.”+
52 “Ka gona tsebang gore go tla matšatši ao ka ona ke tla senyago diswantšho tša Babilona tše di betlilwego,+ gomme nageng ya yona ka moka go tla tsetsela yo a hlabilwego,”+ o re’alo Jehofa.
53 “Gaešita le ge Babilona e ka hlatlogela magodimong+ ya ba ya dira gore sebo sa yona seo se phagamego se se ke sa fihlelelwa,+ fela e tla tlelwa ke basenyi ba etšwa go nna,”+ o re’alo Jehofa.
54 “Theetšang! Go kwala mokgoši o tšwago Babilona,+ le kweng tshenyego e kgolo e tšwago nageng ya Bakaladea,+
55 ka gobane Jehofa o senya Babilona gomme o tla homotša lešata le legolo+ la yona, le maphoto a basenyi a tla dubadubega go etša meetse a mantši.+ Lešata la lentšu la bona le tla homotšwa.
56 Babilona e tla tlelwa ke mosenyi+ gomme bagale ba yona ba tla thopša.+ Mara a bona a tla pšhatlaganywa+ ka gobane Jehofa ke Modimo wa ditefetšo.+ Ruri o tla lefetša.+
57 Ke tla dira gore dikgošana tša yona le ba bohlale ba yona, babuši ba yona le matona a yona gotee le bagale ba yona ba tagwe+ gomme ba tla robala boroko bja go ya go ile, bjoo ba ka se kego ba tsoga go bjona,”+ o re’alo Kgoši,+ yoo leina la gagwe e lego Jehofa wa madira.+
58 Se ke seo Jehofa wa madira a se boletšego a re: “Morako wa Babilona gaešita le ge o le sephara, o tla phušolwa;+ dikgoro tša yona gaešita le ge di phagame, di tla tšhungwa ka mollo.+ Ditšhaba di tla itapišetša lefeela+ gomme merafo ya itapišetša go fišwa ke mollo;+ di tla fo itapiša.”
59 Le ke lentšu leo moporofeta Jeremia a le laetšego Seraya morwa wa Neriya+ morwa wa Mahaseya+ ge a be a eya le Tsedekia kgoši ya Juda Babilona ngwageng wa bone e le kgoši; Seraya yena e be e le mohlokomedi wa dintlo tša mošate.
60 Jeremia a ngwala pukung+ e tee bošula ka moka bjo bo bego bo tla wela Babilona, ona mantšu a ka moka ao a ngwadilwego ka Babilona.
61 Jeremia a buša a re go Seraya: “Gateetee ge o fihla Babilona gomme o iponela yona, o bale mantšu a ka moka ka go hlaboša.+
62 O re: ‘Jehofa, ke wena o boletšego ka naga ye gore o e fediše e le gore go yona go se sa ba le modudi,+ e ka ba motho goba seruiwa, gore e be lešope go iša mehleng ya neng le neng.’
63 E tla re ge o feditše go bala puku ye, o tla e kgokelela leswika gomme o e lahlele ka Nokeng ya Eforate.+
64 Wena o re: ‘Ke kamoo Babilona e tla nwelelago ka gona gomme le ka mohla ya se sa rotoga ka baka la bošula bjoo ke e tlišetšago bjona;+ ba tla fo itapišetša lefeela.’”+
Mantšu a Jeremia a felela mo.
^ E kgethagaletšeng.
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D24%26Chapter%3D51%26wtlocale%3DSE%26srcid=share⊂ject=Bala Beibele Inthaneteng